CELEX: 32005D0156
Language: el
Date: 2005-02-18 00:00:00
Title: 2005/156/ΕΚ: Απόφαση της Επιτροπής, της 18ης Φεβρουαρίου 2005, για την τροποποίηση της απόφασης 1999/710/ΕΚ όσον αφορά τη συμπερίληψη εγκαταστάσεων της Βουλγαρίας στους προσωρινούς καταλόγους εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κιμάδων και παρασκευασμάτων κρέατος [κοινοποιηθείσα υπό τον αριθμό Ε(2005) 364] (Κείμενο που παρουσιάζει ενδιαφέρον για τον ΕΟΧ)

24.2.2005   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 51/26
            
         ΑΠΌΦΑΣΗ ΤΗΣ ΕΠΙΤΡΟΠΉΣ
   της 18ης Φεβρουαρίου 2005
   για την τροποποίηση της απόφασης 1999/710/ΕΚ όσον αφορά τη συμπερίληψη εγκαταστάσεων της Βουλγαρίας στους προσωρινούς καταλόγους εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κιμάδων και παρασκευασμάτων κρέατος
   [κοινοποιηθείσα υπό τον αριθμό Ε(2005) 364]
   (Κείμενο που παρουσιάζει ενδιαφέρον για τον ΕΟΧ)
   (2005/156/ΕΚ)
   Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
   Έχοντας υπόψη:
   τη συνθήκη για την ίδρυση της Ευρωπαϊκής Κοινότητας,
   την απόφαση 95/408/ΕΚ του Συμβουλίου, της 22ας Ιουνίου 1995, σχετικά με τις λεπτομέρειες κατάρτισης, για μια μεταβατική περίοδο, προσωρινών καταλόγων εγκαταστάσεων τρίτων χωρών, από τις οποίες επιτρέπεται στα κράτη μέλη να εισάγουν ορισμένα προϊόντα ζωικής προέλευσης, προϊόντα αλιείας ή ζώντα δίθυρα μαλάκια (1), και ιδίως το άρθρο 2 παράγραφος 4,
   Εκτιμώντας τα ακόλουθα:
   
               (1)
            
            
               Με την απόφαση 1999/710/ΕΚ της Επιτροπής (2), καταρτίσθηκαν προσωρινοί κατάλογοι εγκαταστάσεων τρίτων χωρών από τις οποίες τα κράτη μέλη επιτρέπουν τις εισαγωγές κιμάδων και παρασκευασμάτων κρέατος.
            
         
               (2)
            
            
               Η Βουλγαρία απέστειλε κατάλογο εγκαταστάσεων παραγωγής κιμάδων και παρασκευασμάτων κρέατος, για τις οποίες η αρμόδια αρχή έδωσε ικανοποιητικές εγγυήσεις ότι συμμορφώνονται με τους κοινοτικούς κανόνες.
            
         
               (3)
            
            
               Οι εγκαταστάσεις αυτές πρέπει να συμπεριληφθούν στους καταλόγους που καταρτίσθηκαν με την απόφαση 1999/710/ΕΚ.
            
         
               (4)
            
            
               Καθώς δεν έχουν ακόμη διεξαχθεί επιτόπιες επιθεωρήσεις, οι εισαγωγές από τις εν λόγω εγκαταστάσεις δεν είναι επιλέξιμες για τους μειωμένους υλικούς ελέγχους σύμφωνα με το άρθρο 10 της οδηγίας 97/78/ΕΚ του Συμβουλίου (3).
            
         
               (5)
            
            
               Συνεπώς, η απόφαση 1999/710/ΕΚ πρέπει να τροποποιηθεί ανάλογα.
            
         
               (6)
            
            
               Τα μέτρα που προβλέπονται από την παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα της απόφασης 1999/710/ΕΚ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση εφαρμόζεται από τις 3 Μαρτίου 2005.
   Άρθρο 3
   Η παρούσα απόφαση απευθύνεται στα κράτη μέλη.
   
      Βρυξέλλες, 18 Φεβρουαρίου 2005.
      
         
            Για την Επιτροπή
         
         Markos KYPRIANOU
         
            Μέλος της Επιτροπής
         
      
   
   
      (1)  ΕΕ L 243 της 11.10.1995, σ. 17· απόφαση όπως τροποποιήθηκε τελευταία από την οδηγία 2004/41/ΕΚ του Ευρωπαϊκού Κοινοβουλίου και του Συμβουλίου (ΕΕ L 157 της 30.4.2004, σ. 33).
   
      (2)  ΕΕ L 281 της 4.11.1999, σ. 82· απόφαση όπως τροποποιήθηκε τελευταία από την απόφαση 2004/381/ΕΚ (ΕΕ L 144 της 30.4.2004, σ. 8).
   
      (3)  ΕΕ L 24 της 30.1.1998, σ. 9· οδηγία όπως τροποποιήθηκε τελευταία από τον κανονισμό (ΕΚ) αριθ. 882/2004 του Ευρωπαϊκού Κοινοβουλίου και του Συμβουλίου (ΕΕ L 165 της 30.4.2004, σ. 1).
   
      ΠΑΡΑΡΤΗΜΑ
      Στο παράρτημα της απόφασης 1999/710/ΕΚ, εισάγεται το ακόλουθο κείμενο σύμφωνα με την αλφαβητική σειρά του κωδικού ISO της χώρας:
      
         «País: Bulgaria/Země: Bulharsko/Land: Bulgarien/Land: Bulgarien/Riik: Bulgaaria/Χώρα: Βουλγαρία/Country: Bulgaria/Pays: Bulgarie/Paese: Bulgaria/Valsts: Bulgārija/Šalis: Bulgarija/Ország: Bulgária/Pajjiż: Bulgarija/Land: Bulgarije/Państwo: Bułgaria/País: Bulgária/Krajina: Bulharsko/Država: Bolgarija/Maa: Bulgaria/Land: Bulgarien
         
                     1
                  
                  
                     2
                  
                  
                     3
                  
                  
                     4
                  
                  
                     5
                  
                  
                     6
                  
               
                     BG 1602071
                  
                  
                     Brezovo Ltd.
                  
                  
                     Brezovo
                  
                  
                     Plovdiv
                  
                  
                     MP
                  
                  
                     7
                  
               
                     BG 2701013
                  
                  
                     Rodopa-Shumen Ltd.
                  
                  
                     Shumen
                  
                  
                     Shumen
                  
                  
                     MP
                  
                  
                     7
                  
               
                     BG 2304002
                  
                  
                     Nikas-Bulgaria Ltd.
                  
                  
                     Botevgrad
                  
                  
                     Sofia
                  
                  
                     MP
                  
                  
                     7»